
Da li si, i koliko si poseban? Jesi li iskren ili
dvoličan? Jesi li se ikada zapitao zašto postoji jaz u društvu i
zašto nijedan čovek nema isti izgled niti istu sudbinu? Jesi li čuo
nešto o zakonu karme? Da li se koristiš manipulacijom u
svakodnevnom životu? Da li je revolucija dobra i da li poznaješ
razliku između mudrosti i prosvetljenja? Na koji način muškarci i
žene uništavaju sebe i život dok veruju kako čine dobra dela? Je li
religija obavezna u životu savremenog čoveka? Da li je moguće da
ljudi loše osobine trpaju među odlične? Šta je pravi rizik i koja
je glupost ona prava?

Odgovore ćeš naći u ovoj knjizi.

Kada se celokupno čovečanstvo udalji od Boga, Bog se
zaboravi.

Šta to znači?

Kada se Bog zaboravi, On postaje samo mit u umovima
ljudi. Ako si izgubio veru u svemoguće, onda misliš da ako Bog i
postoji, tada je običan i nesavršen. U tom slučaju nije ništa čudno
da se osećaš malenim i jadnim.

Zaborav Boga je zaborav sebe. Zaborav sebe je život u
bolu, jadu i tuzi.

Šta je ovde lek?

LJudi su izmislili razne pojmove i interesovanja.
Ipak, jedino interesovanje koje je važno, kao i jedini pojam koji
je važan jeste Bog. Tako, recimo, ako neko voli Boga i veruje u
Boga, ljudi takvog čoveka svrstavaju u religiju ili veru. To je
svakako u startu pogrešno.

Zašto?

Zato što na taj način ljudi pokazuju da ne znaju da
je čovek duhovno biće. Čovek je najuzvišenije duhovno biće u
Kosmosu. Uzvišena duhovna bića su i životinje, pa čak i ribe koje
ljudi naivno smatraju uniženima jer je Isus nekoliko puta u ono
vreme nahranio ljude.

Kao što vidimo, pravo neznanje je kada misliš kako si
poseban i izuzetan, dok tvoja dela pokazuju suprotno. Zato i
dešavanja koja ti se dešavaju pokazuju pravo stanje stvari. Tako
čovek i dođe do situacije da mu preostaje još samo da se hvali i
ponosi i da druge unižava. Jer, šta mu drugo preostaje, ako je
ideale i dostojanstvo izgubio? Na ovaj način, čak i pripadnici
religija čine zlo. Oni misle da ako je neki čovek pod vlašću zlih,
sebičnih i požudnih sila, da nije duhovan.

Takav čovek duboko u sebi jeste duhovan jer je sasvim
sigurno mnogo patio i stradao dok nije zadobio svoju ljudsku
inkarnaciju. Ipak, zlo koje čovek čini, doći će mu glave. To je
jednostavni zakon koji se oduvek ostvaruje.

Greška je u tome što ljudi ne znaju ko su pa se u
skladu sa time pogrešno tretiraju između sebe.

Uzmimo čoveka kao primer auta. Ako je auto star,
pohaban ili pokvaren, on neće moći da se vozi. Tako je i sa
bolesnim i istrošenim telom čoveka. Ako je auto u dobrom stanju, on
će moći da se vozi do ciljnog mesta. Ipak, volan usmerava auto da
ide kuda treba. Volan je isto što i um. Ako pustiš da se volan
okreće bezveze bez tvoje kontrole, auto čak i ako je u voznom
stanju neće stići na odredište nego će napraviti štetu.

Kao što vidimo, čovek može imati razvijeno i zdravo
telo, ali džaba ako dozvoljava da ga um vodi tamo-amo. To se dešava
zbog toga što čovek ne shvata da je on vlasnik uma, isto kao što
šofer ne bi mogao da shvati da je on taj koji putem volana usmerava
auto.

Kada čovek čini zlo, mnogi misle da je taj čovek
neduhovan. Na taj način se javlja lažna slika da si posebniji od
drugih. Ipak, prava istina je takva da ko kako seje, tako će i da
žanje. Ako neko čini zlo, to ne znači da Jastvo tog čoveka nije
Bog, već samo znači da će mu se to zlo jednoga dana vratiti
pravedno u milimetar. A ako misliš da si posebniji i izuzetniji od
drugih, automatski privlačiš na sebe događaje koji će ti pokazati
da to nije tako. Zato se ljudi suočavaju sa neugodnostima. Jer, oni
ne znaju da su posebni, pa glume i ubeđuju sebe kako su posebni.
Kada bi ti znao da su drugi posebni i da si ti poseban, ne bi morao
nikoga ubeđivati, pa samim tim ne bi činio zlo (koje i ne
primećuješ upravo zbog te lažne slike).

Pouka glasi:

Bog i religija nisu nužno povezani. Čovek je duhovno
biće, njegovo Jastvo je Bog i zato čovek ima poželjan zadatak da
voli Boga i traga za njime, a da ne mora biti pripadnik nijedne
religije ili vere. Zbog čovekovog poistovećivanja sa umom, mnogi
zaboravljaju da je svaki čovek deo Boga, isto kao i svaka kap što
je deo mora ili okeana. Koliko je neki čovek zao ne određuje
njegovu pripadnost niti njegovu vrednost pred Bogom.

Možda će se nekome učiniti da je ovo izlaganje
dosadno ili nebitno. Ovde moram da napomenem da ako neko tako
misli, trebalo bi da razmisli: da li i koliko um upravlja njime na
negativan način?

Kada se ljudi povređuju između sebe konstantno, tada
više niko nikome ne veruje.

Šta to znači?

Kada više niko nikom ne veruje, dolazi do blokiranja
ljubavi i do usamljenosti.

Biti sam i biti usamljen nije isto. Biti pametan i
biti inteligentan nije isto. Biti mudar i biti prosvetljen nije
isto.

Pamet i inteligencija su bitni u svetovnom pogledu.
Mudrost i prosvetljenje su bitni u duhovnom pogledu. Zato u
duhovnosti, isto kao moć i novac, i lukavost i inteligencija igraju
lošu ulogu. To je zato što navedeno nadima ego i dovodi do lažne
pameti i umišljenosti, a to opet dovodi do greha i činjenja zla pod
opravdanjem ‘pravednosti i izuzetnosti’.

Sve ovo pokušavam da objasnim zbog toga što ako raste
nepoverenje među ljudima, mnogo toga zavisi od pojedinca a ne od
timskog rada. Svako gleda kako da se snađe za sebe, te dolazi do
mnogih nesporazuma. Ljudi ne veruju religiji, doktorima,
advokatima, ne veruju ni organima reda i obezbeđenja. A i kako ćeš
verovati kada si došao do zaključka da filozofije drugih koje si
usvojio nisu donele dobrobit i sreću tebi?

Tako sam primetio da ljudi ne poznaju definicije
mudrosti ni prosvetljenja. Ipak, mudrost i prosvetljenje su veoma
bitni za duhovnost nekog čoveka.

Prosvetljenje je trenutak kada čovek putem duhovnog
iskustva spoznaje uzvišenu duhovnu istinu. To znači da je po mom
iskustvu dostizanje mudrosti nemoguće bez prosvetljenja i duhovnih
spoznaja. Ne možeš znati kako plaža i more izgledaju dok ne odeš da
ih vidiš. Ti možeš učiti putem knjige ili televizije ali to ti neće
doneti direktno iskustvo.

Ovo znači da prosvetljeni čovek ne može u startu biti
mudar. To je zbog toga što doživljeno mora povezati sa sobom,
svetom i životom. Ipak, svetovna iskustva ti daju znanje o svetu.
Duhovna iskustva ti daju znanje o Sebstvu. Znanje o Sebstvu je
jedino pravo i istinsko znanje. To je zbog toga što je Sebstvo
osnova i Jastvo svega stvorenog. Zato i fizički svet funkcioniše na
osnovu Božijih zakona.

Mudar čovek spoznaje tajnu života. Inteligentan čovek
spoznaje zakone Kosmosa. Ipak, spoznajući zakone Kosmosa ne
spoznaješ onoga koji je u svemu. Zato je inteligencija opasna. Ona
je usmerena na lažno i prolazno te uglavnom nadima ego i donosi
lažnu pamet i nesreću. Jer, znanje o lažnome je isto tako lažno,
tj. razočaravajuće – ne vodi nikuda..

Zato su današnji ljudi toliko usamljeni i nesrećni i
stalno se razočaraju. Izgubili su jedini stvarni oslonac koji se
može pronaći samo u Bogu.

Pouka glasi:

Verom u Boga i ljubavlju prema Bogu čovek zaslužuje
Božiju milost i zadobija prosvetljenje. Prosvetljenje čoveku donosi
znanje o Sebstvu pa takav čovek počne da se vadi iz zablude

